หุ้นสหรัฐปิดบวก
ตลาดหุ้นสหรัฐปิดบวกแม้ผลประกอบการบริษัทใหญ่น่าผิดหวัง  ขณะที่ราคาน้ำมันปิดผสมผสาน
18 ต.ค. 2555

ตลาดหุ้นสหรัฐปิดบวกแม้ผลประกอบการบริษัทใหญ่น่าผิดหวัง  ขณะที่ราคาน้ำมันปิดผสมผสาน ปัจจัยที่บ่งชี้ถึงการฟื้นตัวของภาคอสังหาริมทรัพย์นี้ เป็นแรงหนุนให้ตลาดหุ้นสหรัฐฯวานนี้(17ต.ค.) ปิดบวกในกรอบแคบๆ แม้มีรายงานผลประกอบการไตรมาส 3 ที่น่าผิดหวังของบริษัทยักษ์ใหญ่อย่างไอบีเอ็มและอินเทล       ดัชนีหุ้นดาวโจนส์ เพิ่มขึ้น 1.81 จุด (0.01 เปอร์เซ็นต์) ปิดที่ 13,553.59 จุด แนสแดค เพิ่มขึ้น 2.63 จุด (0.08 เปอร์เซ็นต์) ปิดที่ 3,103.80 จุด เอสแอนด์พี เพิ่มขึ้น 5.73 จุด (0.39 เปอร์เซ็นต์) ปิดที่ 1,460.65 จุด  ขณะที่ราคาน้ำมันปิดผสมผสานโดยตลาดนิวยอร์ก ขยับขึ้นจากรายงานภาคอสังหาริมทรัยพ์สหรัฐฯ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 3 เซนต์ ปิดที่ 92.12 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนธันวาคม ลดลง 78 เซนต์ ปิดที่ 113.22 ดอลลาร์ต่อบาร์เรล